Diari Oficial de la Generalitat Valenciana


Sumari del DOGV 8369, del 27-08-2018 (2018/7952)

RESOLUCIÓ de 20 de juliol de 2018, de la Presidència de la Generalitat, per la qual es prorroguen sis beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes dependents, durant l'exercici 2018 i 2019.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8369

Data del DOGV
:   27-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7952


Data del document
:   20-07-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de juliol de 2018, de la Presidència de la Generalitat, per la qual es prorroguen sis beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes dependents, durant l'exercici 2018 i 2019. [2018/7952]  
Per mitjà del Decret 20/2016, de 12 de desembre, del president de la Generalitat, s'establiren les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat.   
Mitjançant Resolució de 4 d'abril de 2017, de la Presidència de la Generalitat (DOGV 8027, 26.04.2017) es van convocar dotze beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes dependents, durant l'exercici 2017 i 2018.  
Per Resolució d'11 de setembre de 2017, de la Presidència de la Generalitat (DOGV 8127, 14.09.2017) es varen adjudicar 7 beques per a la realització de les pràctiques avantdites per un període de dotze mesos a comptar des del dia 15 de setembre de 2017 fins al 14 de setembre de 2018, no procedint establir borsa de reserva, pel fet que el nombre de persones aspirants que resultaren admeses i que varen superar la fase de l'entrevista, són menors que les beques oferides en la convocatòria.  
  
La base quarta d'aquesta resolució, en el seu apartat segon, exposa: «El període de gaudi de les 7 beques podrà prorrogar-se, sense necessitat de nova convocatòria, per un període màxim de 12 mesos addicionals, sempre que existisca la disponibilitat pressupostària i l'exercici de l'activitat que s'estiga efectuant així ho requerisca o aconselle. En aquest cas, la quantia escaient serà la que estiga vigent en el període esmentat, d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de les beques».  
Hi ha consignació pressupostària suficient amb càrrec a la línia S7046000 de l'aplicació pressupostària 21.32.80.756.93, del capítol IV, dels pressupostos de la Generalitat per a l'any 2018, i el seu equivalent en el pressupost de la Generalitat de 2019, per a atendre les obligacions derivades de la citada resolució.  
Per Resolució de 19 d'octubre de 2017, del director general d'Anàlisi, Polítiques Públiques i Coordinació s'acceptà la renúncia com a becària per a la realització de pràctiques professionals en matèria de protocol de Lorena Rodríguez Castiñeiras, amb efectes del dia 18 de setembre de 2017.  
La Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat, en l'apartat huité, delega en la persona titular de la Direcció General d'Anàlisi i Polítiques Públiques l'atorgament de les beques a què es refereix el Decret 132/2009, de 4 de setembre, del Consell, o normativa que la substituïsca, dins del seu respectiu àmbit material i funcional que té delegat.  
Per tot això, i segons el que disposa l'article 14.2 del Decret 20/2016, de 12 de desembre, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals en les dependències dels òrgans superiors i centres directius competents en matèria d'imatge institucional, ràdio i televisió, política informativa, impuls de l'acció interdepartamental del Consell, direcció del protocol dels actes de caràcter representatiu, relacions externes i en la Sotssecretaria de la Presidència de la Generalitat, resolc:  
  
Primer  
Prorrogar les sis beques per a la realització de pràctiques professionals en matèria de protocol en el Gabinet del President, de la Presidència de la Generalitat, i en les conselleries o organismes dependents a les següents becàries que les gaudeixen en l'actualitat:   
Carmen Bañuls Sendra  
Mercedes C. Delgado de la Guia  
Estefanía Mesquida Zamora  
Rocío Mulet Prior  
Rebeca Pérez Rioja  
Marta Peris Ferrando  
  
Segon  
El període de pròrroga serà de dotze mesos i s'iniciarà amb efectes del dia 15 de setembre de 2018 i finalitzarà el 14 de setembre de 2019.  
  
  
Tercer  
Autoritzar i disposar crèdit per import de setanta-sis mil cinc-cents dèsset euros amb vint-i-huit cèntims (76.517,28 ?), amb càrrec al programa 85.61.53.987.00.9, línia S7046000, dels pressupostos de la Generalitat per a l'any 2018 i el seu equivalent en el pressupost de la Generalitat de 2019, segon el següent desglossament:  
- Import any 2018: 22.403,46 euros.  
- Import any 2019: 54.113,82 euros.  
  
Contra aquesta resolució, que posa fi a la via administrativa, podrà interposar-se un recurs de reposició davant l'òrgan que ha dictat l'acte, en el termini d'un mes comptat a partir de l'endemà a la publicació, de conformitat amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant la sala de la jurisdicció esmentada del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, de conformitat amb el que estableixen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense que puga simultaniejar-se ambdós recursos, i tot això sense perjuí que s'utilitze qualsevol altra via que es considere oportuna.  
  
València, 20 de juliol de 2018.- El president de la Generalitat, p. d. (R 12.02.2016, DOGV 17.02.2016), el director general d'Anàlisi, Polítiques Públiques i Coordinació: Julián López Milla.